Արքայադուստրը և Վիշապը (մուլտֆիլմ)

Արքյադուստրը և Վիշապը (մուլտֆիլմ), ռուսական լիամետրաժ անիմացիոն ֆիլմ, որը ստեղծվել է «Լիցենզիոն ապրանքանիշեր» ՍՊԸ ընկերության կողմից «Ֆիլմերի ֆոնդ»ի պետական ֆինանսական աջակցությամբ։


== Սյուժե ==
Մի թագավորությունում ապրում էր արքայադուստր Վարվառան։ Նրա հայրը թագավոր Ալիստերն էր, իսկ մայրը՝ թագուհի Աննան, որը մի անգամ խորհրդավոր կերպով անհետանում է, և ոչ ոք չի իմանում, թե որտեղ է նա։ Մինչ թագավորը հուսահատ զբաղված էր թագուհու որոնումներով, արքայադուստր Վարվառայի դաստիարակությամբ զբաղվում էր  թագավորի խորհրդականը՝ Բալթազարը։ Երբ լրանում է Վարվառայի յոթ տարին, նա գտնում է կախարդական գիրք, որը նրան տեղափոխում է Հեքիաթային աշխարհ։ Այնտեղ նա ծանոթանում է փոքրիկ Դրակոշայի և այս աշխարհի մյուս բնակիչների հետ։ Հեքիաթային աշխարհում ճանապարհորդության ընթացքում Վարվառան գտնում է մոգական հայելի, որի օգնությամբ նա կարողանում է շփվել այդ երկրի մյուս մարդկանց հետ։ Երբ Վարվառան վերադառնում է իր աշխարհ, հիշում է, որ Բալթազարը նույնպես ունի նմանատիպ հայելի։ Նա որոշում է աննկատ մտնել Բալթազարի սենյակ՝ հույս ունենալով, որ հայելու օգնությամբ կկարողանա գտնել իր մորը։ Բայց Բալթազարը իր հայելին թաքցրել էր նկուղում։ Այդ ժամանակ Վարվառան վարադառնում է Հեքիաթային աշխարհ և խնդրում Դրակոշային օգնել իրեն։ Նրանք միասին վերադառնում են Վարվառայի ամրոց և գտնում են Բալթազարի մոգական հայելին։ Վարվառան հնարավորություն է ստանում խոսել իր կախարդված մոր հետ, որը խոստանում է անպայման վերադառնալ նրա մոտ․․․


== Գործող անձիք ==
Արքայադուստր Վարվառա — փոքր Վարվառան ապրում է պալատում իր հոր՝ թագավոր Ալիստերի հետ։ Վարվառան աշխույժ և հետաքրքրքսեր աղջիկ է՝ բացառիկ երևակայությամբ օժտված։
Թագուհի Աննա — Վարվառայի մայրը։ Հրաշագործ՝ անհետացած անհասկանալի պայմաններում։
Թագավոր Ալիստեր — Վարվառայի հայրը, որը տառապում է թագուհու անհետացումից հետո և իր լիազորություններն ու իշխանությունը հանձնել էր խորհրդական Բալթազարին։
Բալթազար — թագավորի խորհրդական։ Կար ժամանակ, երբ նա շատ հզոր չար կախարդ էր, բայց ժամանակի ընթացքում թուլացել էր։ Նա երազում է իր ուժը վերադարձնելու մասին։
Արի — Բալթազարի խորամանկ ու հիշաչար ծառան։ Պալատում բոլոր բանսարկությունների գլխավոր պատճառն է հանդիսանում։ Արին ատում է Գոլիաֆ անունով կատվին։
Կատու Գոլիաֆ — թագուհու սիրելի կենդանին։ Նա պաշտպանում է Վարվառային և թագավորին և երազում է ուտել Արիին։
Դրակոշա — փոքրիկ վիշապ։ Նա առաջինն էր, ում Վարվառան հանդիպեց Կախարդական աշխարհում։ Դրակոշան շատ արագ դարձավ Վարվառայի լավագույն ընկերը։
Հորեղբայր Դրա — ճանապարհորդ, գիտնական և փիլիսոփա։ Դրակոշայի հանգիստ և խելամիտ դաստիարակը՝ անվիճարկելի հեղինակություն։
Խելացի թզուկ — բնածին առաջնորդ։ Նրան դուր է գալիս պատասխանատու լինել ուրիշների համար։ Նա թզուկներից  ամենախելամիտ է։ Ժամանակ առ ժամանակ մյուս թզուկները  փորձում են ժխտել նրա հեղինակությունը, բայց արդյունքում կրկին ենթարկվում են նրան։
Զվարճասեր թզուկ — անհանգիստ թզուկ, որ իր քիթը խոթում է բոլոր գործերի մեջ։ Նա միշտ պատրաստ է իր խորհուրդը տալ և արտահայտել իր կարծիքը ցանկացած առիթով, եթե նույնիսկ դա չի պահանջվում։
Խորամանկ թզուկ — ամենաուրախ ու ծիծաղելի թզուկը։ Նա հաճույքով կատակում է և սիրում է հիմար կատակներ անել։ Մյուս թզուկներ նրան լուրջ չեն ընդունում, բայց դա նրան չի անհանգստացնում։
Սակավախոս թզուկ —  բոլոր թզուկներից ամենաֆլեգմատիկը։ Նա երբեք չի վիճում և փորձում է հեռու մնալ բոլոր վեճերից։


== Դերերը հնչյունավորեցին ==
Անի Լորակ — Վարվառա
Իրինա Կիրևա — Թագուհի Աննա
Սերգեյ Սմիրնով — Դրակոշա
Վասիլի Դախնենկո — Հորեղբայր Դրա
Վասիլի Դախնենկո — Հորեղբայր Յուլիուս
Դիոմիդ Վինոգրադով — Թագավոր Ալիստեր
Կոնստանտին Կոժևնիկով — Բալթազար
Դանիիլ Շեբլանով — Ծաղրածու Արի
Դիոմիդ Վինոգրադով — Պատմող
Լինա Իվանովա — Խելացի թզուկ
Էլիզա Մարտիրոսովա — Զվարճասեր թզուկ
Վարվառա Չաբան — Սակավախոս թզուկ
Եկատերինա Վինոգրադովա — Խորամանկ թզուկ
Դանիիլ Շեբլանով — Խոսող դուռ


== Երաժշտություն ==
Մուլտֆիլմում հնչել են հետևյալ կատարումները․

«Դու կհավատաս հրաշքին» (սաունդթրեք), երաժշտություն՝ Ջորջո Մորոդեր, խոսքեր՝ Ի․ Կիտաև
«Վարվառայի երգը», «Բալթազարի երգը», «Թագավորի երգը», երաժշտություն՝ Ա․ Գրիզլով, Վ․ Ռովենսկի, խոսքեր՝ Վ․ Ռովենսկի
«Արիի երգը», երաժշտություն՝ Դ․ Դվորեցկի, Վ․ Ռովենսկի, խոսքեր՝ Վ․ Ռովենսկի


== Ստեղծում ==
Ֆիլմը ստեղծվել է «Լիցենզավորված ապրանքանիշներ» ՍՊԸ-ի կողմից «Ֆիլմերի ֆոնդի» պետական ֆինանսական աջակցությամբ։
Ֆիլմի ստեղծումը սկսվել է 2015 թվականի հունիսին, ծրագիրը միջազգային վարձույթի է տրվել 2018 թվականի օգոստոսին։ Ֆիլմի համար մշակվել է 36 գործող անձ, մոտ 356 առարկա և 20 տեղանք։
Ֆիլմի գլխավոր հերոսուհուն՝ Վարվառային, հնչյունավորել է ուկրաինացի երգչուհի, Ուկրաինայի ժողովրդական արտիստ Անի Լորակը։
Հատուկ «Արքայադուստրը և վիշապը» մուլտֆիլմի համար ձայնագրվել է 1984 թվականի նկարահանված «Անվերջանալի պատմություն» կինոֆիլի երաժշտության՝ «The Never Ending Story» համաշխարհային հիթի քավեր-տարբերակ՝ գրված կոմպոզիտոր Ջորջո Մորոդերի կողմից, որը դարձել է ֆիլմի սաունդթրեքը։ Անիմացիոն ժապավենի համար երգը ձայնագրվել է միանգամից անգլերեն և ռուսերեն լեզուներով։ Երգի ռուսերեն տարբերակ ստացել  է «Դու կհավատաս հրաշքին» անվանումը։ Արդյունքում երգչուհի Անի Լորակը թողարկել է տեսահոլովակ «Արքայադուստրը և վիշապը» մուլտֆիլմի սաունդթրեքի հիման վրա։
Սա ռեժիսոր Մարինա Նեֆեդովայի լիամետրաժ դեբյուտային  նախագիծն է։


== Ցուցադրում ==
Ֆիլմի հանդիսավոր պրեմիերային ցուցադրումը տեղի է ունեցել 2018 թվականի օգոստոսի 19-ին, Ռուսաստանում ֆիլմը  վարձույթի է տրվել 2018 թվականի օգոստոսի 23-ին։
Առաջին հանգստի օրերին այն հավաքել է 35,9 մլն ռուբլի՝ հանգստի օրերի հանրագումարով մտնելով Ռուսաստանի և ԱՊՀ երկրների կինովարձույթի լիդերների եռյակի մեջ։


== Ծանոթագրություններ ==


== Արտաքին հղումներ ==
Ани Лорак раскрыла секрет, как стать принцессой
Елена Громова — Она дружит с драконами // Киноафиша.info
Евгений Нефёдов — Как подружиться с драконом // Иви.ру
Роман Борисевич: В кино самодеятельности быть не должно
Борис Гришин — Рецензия на мультфильм «Принцесса и дракон» // Афиша.ру
Роман Борисевич: «У Российской анимации большой кредит доверия на зарубежных рынках»
Канны 2018: Проекты Made in Russia пользуются спросом по всему миру
Режиссер Марина Нефедова // Аниматор.ру
«Принцесса и дракон»: как приучить детей к чтению // КМ.ру